નવી દિલ્હી : રાજ્યસભામાં બજેટ સત્રનો બીજો ભાગ પણ હોબાળાનાં કારણે કોઇ પણ કામ વગરનો જ રહ્યો હતો. બીજા દિવસે ઉતરાખંડ મુદ્દે અને જેએનયુનાં વિદ્યાર્થીઓ પર અનુશાસનાત્મક કાર્યવાહીનાં મુદ્દે હોબાળો થયો. ઉતરાખંડ મુદ્દે કોંગ્રેસ સભ્યોએ હોબાળો કર્યો. બીજી તરફ લેફ્ટનાં સભ્યોએ JNUનાં મુદ્દે માનવ સંસાધન મંત્રાલયની ભુમિકા પર સવાલ ઉઠાવ્યા હતા. બીજી તરફ નાણા મંત્રી અને સદનનાં નેતા અરૂણ જેટલીએ ઉતરાખંડ પર ચર્ચાની માંગને તેમ કહીને ફગાવી દીધી કે ચુકાદા પહેલા ચર્ચા શક્ય નથી.